JayJayThrowThrow/commonwealth-wiki-mix huggingface dataset:
हरमन हेस

हरमन हेस या हेरमान हेस्से (२ जुलाई १८७७ – ९ अगस्त १९६२) एक जर्मन उपन्यासकार, कहानीकार और कवि थे।नोबेल पुरस्कार से सम्मानित जर्मन साहित्यकार हरमन हेस मुख्य रूप से अपने तीन उपन्यासों सिद्धार्थ, स्टेपेनवौल्फ़ और मागिस्टर लुडी के लिये जाने जाते हैं। उन्होनें कविताएँ भी लिखीं और पेंटिंग्स भी बनाईं है। उन्हें १९४६ में साहित्य का नोबेल पुरस्कार दिया गया। हरमन हेस के सृजन में जो अन्तर्बोध और पूर्वी रहस्यवाद की व्यापक धारा बहती है, उसने उन्हें अपनी मृत्यु के बाद यूरोप में युवा वर्ग के बीच अत्यंत लोकप्रिय बना दिया।
प्रमुख कृतियाँ

* सिद्धार्थ
* स्टेपेनवौल्फ़
* मागिस्टर लुडी
चित्र दीर्घा


File:Calw Nikolausbrücke, Hermann Hesse Plastik IMG 5260.JPG|हरमन हेस की प्रतिमा
File:Calw Hermann-Hesse-Platz, Hesse-Brunnen IMG 5205.JPG|हरमन हेस का जन्मस्थान
File:Hermann Hesse 1927 Photo Gret Widmann.jpg|हरमन हेस 1929 में
File:Hermann Hesse 1946.jpg|हरमन हेस

सन्दर्भ
विविध

*Freedman, Ralph, Hermann Hesse: Pilgrim of Crisis: A Biography, Pantheon Books, NY 1978
*Prinz, Alois, Und jedem Anfang wohnt ein Zauber inne. Die Lebensgeschichte des Hermann Hesse, Suhrkamp Verlag, Frankfurt am Main, 2006. ISBN 9783518457429.
*Zeller, Bernhard: Hermann Hesse, Rowohlt Taschenbuch Verlag, Reinbek bei Hamburg, 2005. ISBN 3499506769.
बाहरी कड़ियाँ

* Complete bibliography at Nobelprize.org
* Hermann Hesse Page – in German and English, maintained by Professor Gunther Gottschalk
* Hermann Hesse Portal
* Hesse-Film.de, German Documentary about his life – in German
* Community of the Journeyer to the East – in German and English
* Concise Biography – originally published by the Germanic American Institute, by Paul A. Schons
* Article at Books and Writers
* The painter Hermann Hesse Galerie Ludorff, Düsseldorf, Germany
* Audio recording in English of Siddhartha from Librivox.org


श्रेणी:कवि
श्रेणी:जर्मनी
श्रेणी:नोबेल पुरस्कार विजेता
श्रेणी:नोबेल पुरस्कार विजेता साहित्यकार
श्रेणी:1877 में जन्मे लोग
श्रेणी:१९६२ में निधन
जार्ज बर्नार्ड शा

right|thumb|300px|अंग्रेजी नाटककार एवं महान मानवतावादी जार्ज बर्नार्ड शा

जार्ज बर्नार्ड शा नोबेल पुरस्कार साहित्य विजेता, 1925
महान नाटककार व कुशल राजनीतिज्ञ मानवतावादी व्यक्तित्व जार्ज बर्नार्ड शा का जन्म डबलिन मे 26 जुलाई 1856 को शनिवार को हुआ था।
अपने माता पिता की तीन संतानो में ये अकेले पुत्र थे।
इनके पिता जार्ज कारर शा को शराब की बुरी लत थी किन्तु इस बात का इनकी माँ ने इनपे असर नही होने दिया और इनके शिक्षा व्यवस्था पर ध्यान दिया , इनकी शुरुआती शिक्षा मिस कैरोलिन हिल नामक महिला से प्राप्त हुई और इनकी प्रारम्भिक शिक्षा के बाद इनकी रुचि शाहित्य के क्षेत्र में बढती गई और इसीलिये इन्हे इंग्लैंड आना पड़ा जहाँ आकर इन्होने अपनी साहित्यिक रुचि को निखारा।।
साहित्यिक रचनाये

आर्म्स एंड द मैन
इनके प्रसिध्द नाटको मे एक है इसके अतिरिक्त
इनका पहला नोवेल इम्माटुरिटी नाम से काफी प्रचलित हुआ।
राजनीतिक जीवन

इन्होने 1879 में जेटिकल सोसाइटी से अपने रो जोड़ लिया जहाँ से इनके राजनैतिक जीवन की शुरुआत मानी जाती है।।
सन्दर्भ
इन्हें भी देखें

* शा वर्णमाला (Shavian alphabet)
बाहरी कड़ियाँ

* जॉर्ज बर्नार्ड शा के रोचक किस्से
जार्ज बर्नार्ड शा का नाटक आर्म एंड द मैन यहाँ से खरीदा जा सकता है
*

हॉलीवुड मे एक सुंदरी ने बर्नार्ड शॉ से कहा कि उन्हें उससे विवाह कर लेना चाहिए। उनकी संतान पिता से बुद्धी और माँ से सुन्दरता ग्रहण कर सकती है बर्नार्ड शॉ ने कहा कि हादसा यु भी हो सकता है कि संतान उनकी तरह बदशक्ल और सितारे की तारह मुर्ख हो


श्रेणी:दार्शनिक
व्लाडिस्लाव रेमांट

व्लाडिस्लाॅ स्टेनिस्लाॅ रेमाॅन्ट (Wladyslaw Stanislaw Remont) [1867-1925] पोलैंड के उपन्यासकार थे। 1924 ई० में साहित्य में नोबेल पुरस्कार विजेता।
जीवन-परिचय

व्लाडिस्लाॅ स्टेनिस्लाॅ रेमाॅन्ट का जन्म 7 मई 1868 को हुआ था। उनका परिवार मध्यवित्त श्रेणी का था। उनके पिता एक चक्की के मालिक थे और कोबियाला वीलका (जो उन दिनों रूसी पोलैंड में था) में रहते थे। रेमाॅन्ट खेती और पशुपालन में घरवालों की सहायता भी करते थे और गाँव के स्कूल में पढ़ने भी जाते थे। इस प्रकार उनका आरंभिक जीवन चरवाहों और गांव के खिलाड़ी लड़कों के साथ व्यतीत हुआ। वह पशुओं के एक बड़े झुंड को चरेया करते थे। उनके पिता ऑर्गन बजाने में गाँव में सबसे कुशल समझे जाते थे। रेमाॅन्ट हाई स्कूल की व्यायामशाला में भी भर्ती हुए। उन्होंने रूस के इस नियम का कि स्कूल में पोलैंड की भाषा नहीं बोलनी चाहिए, अनेक बार उल्लंघन किया। इसके कारण उन्हें एक बार स्कूल से निकाल भी दिया गया था। स्कूली शिक्षा के बाद वह कुछ दिनों तक एक दुकान में क्लर्क रहे। इसके बाद रेलवे में काम किया और फिर कुछ दिनों पश्चात् टेलीग्राफ का काम सीख कर टेलीग्राफ ऑपरेटर बन गये। कुछ समय तक उन्होंने एक कंपनी में अभिनय का काम भी किया था।
रचनात्मक परिचय

हेनरिक सीन्कीविच के ऐतिहासिक और धार्मिक उपन्यास लिखने के बाद पोलैंड में कोई विख्यात लेखक नहीं हुआ था। रेमाॅन्ट के प्रादुर्भाव ने नयी पीढ़ी का गौरव बढ़ाया और पोलैंड को पुनः संसार के समक्ष मान प्राप्त हुआ। रेमाॅन्ट ने अपने संघर्षपूर्ण जीवन के बहुआयामी अनुभवों को अपनी रचनाओं में उत्तम उपयोग किया है। किसान (पीजेन्ट्स) नामक अपने चार खंडीय बृहद् उपन्यास में उन्होंने प्रेम, घृणा और परिशोध तथा लगातार मदिरा पीने के कारण दासतापूर्ण मानसिक वृत्ति एवं भूस्वामियों का भय आदि का अत्यंत उत्तम ढंग से चित्रण किया। साथ ही यह भी दिखाया कि इन सब के पीछे क्रांति की भावना किस प्रकार सो रही है। इस बृहद ग्रंथ को पोलैंड की लोकोक्तियों का खजाना भी कहा जा सकता है। इसे पोलैंड के महाकाव्य की तरह आदर प्राप्त है।
प्रकाशित पुस्तकें

* उपन्यास
# किसान (इसी का पूर्व भाग 'पतझड़' है; अन्य भाग- 'वसंत', 'ग्रीष्म', 'शरत्')
# स्वप्नदर्शी
# द कमेडिन एंड लिली
# प्रॉमिस्डलैंड
सन्दर्भ

श्रेणी:नोबेल पुरस्कार विजेता साहित्यकार
विलियम बटलर येट्स

विलियम बटलर येट्स एक आयरिश कवि और 20 वीं सदी के साहित्य के अग्रणी नेताओं में से एक था। वह एक साहित्य का नोबेल पुरस्कार विजयता भी था। दोनों आयरिश और ब्रिटिश साहित्यिक प्रतिष्ठानों का एक स्तंभ, उसने एबे रंगमंच की नींव डालने में मदद की, और उसके बाद के वर्षों में दो कार्यकालों के लिए एक आयरिश सीनेटर के रूप में सेवा और लेडी ग्रेगरी, एडवर्ड मार्टिन और दूसरों के साथ आयरिश साहित्यिक पुनरुद्धार के पीछे एक प्रेरणा शक्ति थी।
सन्दर्भ

श्रेणी:नोबेल पुरस्कार विजेता
अनातोले फ्रांस

right|thumb|300px|अनातोले फ्रांस
अनातोल फ्रांस (Anatole France ; 16 अप्रैल 1844 – 12 अक्टूबर 1924) फ्रांसीसी कवि, पत्रकार तथा उपन्यासकार थे। वे अकादमी फ्रंसेज (Académie française) के सदस्य तथा १९२१ के साहित्य के नोबेल पुरस्कार विजेता थे।
परिचय

इनका असली नाम 'फ्रांसुआ अनातोल थीबो' था। अनातोल फ्रांस नाम उन्होंने अपनी साहित्यिक कृतियों के लिए रखा था। उनके पिता पुस्तकविक्रेता थे।

अनातोल फ्रांस उपन्यासकार और कथाकार थे। डॉ॰ जॉनसन के समान वे व्यंग्यपूर्ण प्रहार करने में प्रवीण थे। पैरिस में उनके घर पर भीड़ लगी रहती थी, विशेष रूप से निर्वासित विदेशी आतंकवादियों के लिए उनका घर एक तीर्थ था। अनातोल फ्रांस उदार और प्रगतिशील चिंतक थे। फ्रांसीसी और विदेशी राजनीतिक हलचलों से उनका गहरा संपर्क रहता था। तत्कालीन फ्रांसीसी राजनीति में द्रेफ़ू के मामले में गहरा संकट उत्पन्न हो गया था। फ्रांस के सभी श्रेष्ठ विचारक और कलाकार द्रेफ़ू के बचाव के लिए उठ खड़े हुए थे। इनमें ज़ोला और अनातोल फ्रांस ने बहुत दिलचस्पी ली थी।

अनातोल फ्रांस की प्रतिभा विशेष रूप से व्यंग्योन्मुख थी। व्यंग्य के तीव्र प्रहारों से वह पाठक को सभी विषयों पर स्वयं सोचने के लिए बाध्य करते थे। उनकी पहली पुस्तक, 'जोकास्ता एत ला चैंट मेअर' १८७९ में प्रकाशित हुई। १८८१ में उनकी पुस्तक, 'ला क्राइम डी सिलवेस्तर बोनाई' निकाली। इस पुस्तक से उपन्यासकार के रूप में अनातोल फ्रांस को बहुत ख्याति मिली। अनातोल, वृद्ध और कोमल, उदारप्राण पात्रों के अंकन में विशेष सिद्धहस्त थे। इसके बाद उनकी अनेक व्यंग्य प्रधान कथाएँ प्रकाशित हुईं, जिनमें 'ताई', 'दि पेंग्विन आइलैंड्स', 'दि रिवोल्ट ऑव दि एंजेल्स' आदि बहुत प्रसिद्ध हैं। १९२१ ई. में उन्हें साहित्य का नोबेल पुरस्कार दिया गया।

अनातोल फ्रांस की गद्य शैली बड़ी आकर्षक थी। उनके गद्य का प्रवाह सहज और तरल था। उनका व्यंग्य पिछड़े विचारों पर आघात करता था। वे राज्य, धर्म, युद्ध आदि के संबध में बहुत अग्रगामी विचार रखते थे। राज्यों और धर्म के इतिहास में उनकी बहुत विनाशकारी भूमिका रही है। अपनी व्यंग्यप्रधान कथा, 'दि पेंग्विन आइलैंड्स' में फ्रांस की यही मुख्य स्थापना है। पेंग्विन नाम के जीव ने सभ्यता और संस्कृति का अद्भुत् विकास किया, किंतु अपनी विध्वंसकारी शक्ति से अंत में इस सभ्यता को ही नष्ट कर दिया। मानव इतिहास पर फ्रांस इस कथा में एक विहंगम दृष्टि डालते हैं और आज की परिस्थितियों में उनकी दृष्टि पारदर्शी प्रतीत होती है। 'दि रिवेल्ट ऑव दि एंजेल्स' में फ्रांस लिखते हैं कि संपूर्ण प्रभुता प्राप्त करके कोई भी शक्ति निरंकुश बन जाती है, दैवी शक्ति भी। 'ताई' एलेक्जैन्ड्रिया के जीवन से संबधित ऐतिहासिक उपन्यास है।

अनातोल फ्रांस की कला की विशेषता अंधविश्वासों, अविवेक और प्रतिगामी विचारधाराओं पर व्यंग्य की कठोर मार है, किंतु जीवन के अनेक कोमल, सुकुमार, बालसुलभ, उदार प्राण क्षण भी हमें निरंतर ऐसे पात्र अपनी कथाओं में अंकित करते हैं, जिनसे मानव स्वभाव और जीवन में मनुष्य की अवस्था दृढ़ होती है।
सन्दर्भ

श्रेणी:कवि
श्रेणी:पत्रकार
कार्ल एडाल्फ जेलेरप

कार्ल एडॉल्फ जेलेरप [Karl A. Gjellerup] (1857-1919) डेनमार्क के कवि और उपन्यासकार थे। 1917 ई० में हेनरिक पोंटोपिदां के साथ साहित्य में नोबेल पुरस्कार विजेता।
जीवन-परिचय

कार्ल जेलेरप का जन्म रोहोल्ट नामक स्थान में 2 जून, 1857 ई० में हुआ था। वे एक पादरी की संतान थे। अपने पिता की रुचि के अनुकूल पहले तो उन्होंने धर्मतत्त्व का अध्ययन किया; परंतु स्वाभाविक रूप से उन्हें पुजारी बनने की इच्छा नहीं थी और आधुनिक सिद्धांतों की ओर उनका झुकाव कहीं अधिक था। उन्होंने डार्विन, ब्रैंडिज और स्पेंसर का अध्ययन किया था और बाद में ऐतिहासिक अध्ययन में लग गये थे। 'इडास' के अध्ययन में उनकी खासी रुचि थी और लेखन के आरंभ में ही साहित्य में उनके अभिरुचि बन गयी थी। उन्होंने अपने जीवन का अधिकांश ड्रेसडन (जर्मनी) में व्यतीत किया, जहाँ वे अपने घर की अपेक्षा अधिक विख्यात हो गये थे।
रचनात्मक परिचय

कार्ल जेलेरप अनेक विषयों पर कलम चलायी है। कला और संगीत पर उन्होंने कई पुस्तकें लिखी हैं। उन्होंने ऐसे नाटक लिखे हैं जिनमें आधुनिक इसाई धर्म के तत्व का सामंजस्य ग्रीक सौंदर्य-प्रेम से किया है। उन्होंने 'इडास' आदि पुराने कवियों की कहानियों का अनुवाद आधुनिक डेनिश भाषा में किया है। उनकी दो पुस्तकें दि पिलग्रिम कामनिता और मीना अंग्रेजी में अनूदित होकर प्रकाशित हुई हैं। उनके उपन्यासों में एक आदर्शवादी और पास्टमान्स ऐसे हैं, जिनमें व्यंग्य और सजीव चित्रण भरे पड़े हैं।
प्रकाशित पुस्तकें

# दि पिलग्रिम कामनिता ('ए लीजेंडरी रोमांस')
# मीना (उपन्यास)
# एक आदर्शवादी (उपन्यास)
# पास्टमान्स (उपन्यास)
सन्दर्भ
बाहरी कड़ियाँ

श्रेणी:1857 में जन्मे लोग
श्रेणी:नोबेल पुरस्कार विजेता साहित्यकार
श्रेणी:१९१९ में निधन
थियोडोर मोम्मसेन

थ्योडोर मामसन (३० नवंबर, सन् १८१७ ई० -- १ नवंबर, सन् १९०३ ई०।) जर्मन के पुरालेखविद् और इतिहासकार थे। १९ वीं शताब्दी के यूरोपीय विद्याजगत् में मामसन उस जाज्वल्यमान नक्षत्र की भाँति है जिसने अपनी बहुमुखी प्रतिभा से अनेक क्षेत्रों को उद्भासित किया। सन् १९०२ ई० में उसे नोबेल पुरस्कार से सम्मानित किया गया था।

कील विश्वविद्यालय में न्यायशास्त्र और भाषाविज्ञान के विद्यार्ही थे। सन् १८४२ ई० में डाक्टर की उपाधि प्राप्त की। १८४८ ई० में लाइपजिंग में रोमन विधि का प्राचार्य नियुक्त हुआ। १८५८ ई० से जीवनपर्यन्त बर्लिन विश्वविद्यालय में प्राचीन इतिहास का प्राचार्य रहा। १८७२ ई० से १८८२ ई० तक प्रशा की पार्लिमेंट का भी सदस्य रहा और वहाँ उसने बिस्मार्क की गृहनीति की तीव्र आलोचना की।

वह ने केवल महान् इतिहासकार था अपितु उच्च कोटि का पुरालेखविद्, न्यायवेत्ता, भाषाशास्त्रविद्, मुद्राशास्त्रज्ञ तथा साहित्यिक भी था। इतिहास में उसकी परम देन उसका ग्रंथ, 'रोम का इतिहास' है जो पाँच विशाल खंडो में प्रकाशित हुआ (१८५४-१८५६ ई०)। इसके अतिरिक्त रोमन विधि तथा अन्य विषयों पर भी उसने कई उच्च कोटि के ग्रंथों का प्रणयन किया। उसके समकालीन आंग्ल विद्वान् फ्रीमैन के अनुसार मामसन न केवल अपने ही काल का, परंतु सार्वकालिक दृष्टि से भी चरम कोटि का विद्वान् था।
सन्दर्भ

श्रेणी:नोबेल पुरस्कार विजेता साहित्यकार
श्रेणी:1817 में जन्मे लोग
श्रेणी:१९०३ में निधन
जेड गुडी

ब्रिटेन के रियलिटी टेलीविज़न शो बिग ब्रदर में भारतीय अभिनेत्री शिल्पा शेट्टी के साथ तकरार को लेकर चर्चा में आई जेड गुडी
बिग ब्रदर कार्यक्रम में शिल्पा के बारे में की गई नस्लवादी टिप्पणियों के बाद काफ़ी विवाद खड़ा गया था और 40 हज़ार से अधिक लोगों ने टीवी कार्यक्रमों की नियामक एजेंसी ऑफकॉम को लिखित शिकायत की थी।

मामल इतना बढ़ा कि ब्रितानी प्रधानमंत्री और वित्त मंत्री को इस मामले में बयान देना पड़ा, उन्होंने दोहराया कि वे नस्लवाद के ख़िलाफ़ हैं।
सन्दर्भ

श्रेणी:1981 में जन्मे लोग
श्रेणी:जीवित लोग
श्रेणी:बिग बॉस प्रतिभागी
श्रेणी:अभिनेत्री
कृष्णास्वामी कस्तूरीरंगन

कृष्णास्वामी कस्तूरीरंगन प्रसिद्ध भारतीय अंतरिक्ष वैज्ञानिक एवं राज्यसभा के सांसद हैं। इन्हें भारत सरकार ने १९९२ में विज्ञान के क्षेत्र में उनके योगदान के लिए पद्म भूषण से सम्मानित किया था। इन्होंने सन १९९४ से २००३ तक भारतीय अंतरिक्ष अनुसंधान संगठन के अध्यक्ष रहे। इन्होंने भारतीय योजना आयोग के सदस्य के रूप में अपनी सेवाएँ दे चुके हैं।
महत्वपूर्ण योगदान

डॉ॰ कस्तूरीरंगन ने इसरो एवं अंतरिक्ष आयोग के अध्यक्ष और अंतरिक्ष विभाग में भारत सरकार के सचिव के रूप में 9 साल तक भारतीय अंतरिक्ष कार्यक्रम का निर्देशन किया। इससे पहले जब वे इसरो के उपग्रह केंद्र के निदेशक थे, तब उनकी देखरेख में भारतीय राष्ट्रीय उपग्रह (इनसैट -2), भारतीय दूरसंवेदी उपग्रह (आईआरएस -1 ए और 1 बी) तथा अन्य कई वैज्ञानिक उपग्रह विकसित किये गए। वह भारत के पहले प्रयोगात्मक पृथ्वी अवलोकन उपग्रहों, (भास्कर एकम और द्वितीय) के लिए परियोजना निदेशक थे।

उनके नेतृत्व में भारत के प्रतिष्ठित प्रक्षेपण वाहन - ध्रुवीय उपग्रह प्रक्षेपण यान(PSLV) और भूस्थिर उपग्रह प्रक्षेपण यान(GSLV) का सफल प्रक्षेपण एवं संचालन हुआ। उनकी अगुआई में भारत ने चन्द्रयान-१ का सफल प्रक्षेपण किया, जिसे मील के पत्थर के रूप में देखा जाता है। उनके इन प्रयासों ने प्रमुख तौर पर अंतरिक्ष कार्यक्रम चलाने वाले गिने-चुने देशों की सूची में भारत को भी डाल दिया है।
बाहरी कड़ियाँ

*डॉ कृष्णस्वामी कस्तूरीरङ्गन


श्रेणी:१९९२ पद्म भूषण
श्रेणी:भारतीय योजना आयोग के सदस्य


श्रेणी:राज्यसभा सदस्य
श्रेणी:भारतीय वैज्ञानिक
श्रेणी:भारतीय अंतरिक्ष अनुसंधान संगठन
श्रेणी:भारत के अंतरिक्ष वैज्ञानिक
श्रेणी:विज्ञान और इंजीनियरिंग में पद्म विभूषण के प्राप्तकर्ता
समझौता एक्सप्रेस

समझौता एक्सप्रेस एक भारतीय- पाकिस्तान रेलगाड़ी सर्विस है।

समझौता एक्सप्रेस भारत एवं पाकिस्तान के मध्य चलने वाली रेलगाड़ी है

समझौता एक्सप्रेस 22 जुलाई 1976 को अटारी-लाहौर के बीच शुरू हुई थी। समझौता एक्सप्रेस अटारी-वाघा के बीच केवल तीन किमी का रास्ता तय करती है।

अटारी से लेकर लाहौर तक रेल मार्ग पहले से मौजूद था, इसलिए समझौता एक्सप्रेस को शुरू करने में कोई विशेष रुकावट नहीं आई।
* 19 फ़रवरी 2007 समझौता एक्सप्रेस विस्फोट
* थार एक्सप्रेस
* भारतीय रेल
इस ट्रेन के लोको पायलट और गार्ड चेंज नही होते और इस ट्रेन को शताब्दी और राजधानी जैसी ट्रेनों के ऊपर प्राथमिकता दी जाती है ताकि ये लेट ना होने पाए पुरानी दिल्ली रेलवे स्टेशन पर इसका अलग प्लेटफ़ॉर्म है और विस्तृत सुरक्षा जांच के बाद ही प्लेटफार्म में प्रवेश करने दिया जाता है।
बाहरी कडियाँ

* समझौता एक्सप्रेस का सफ़र बहाल (बीबीसी पर)

श्रेणी:ट्रेन
श्रेणी:रेलगाड़ी
श्रेणी:मेल एक्स्प्रेस ट्रेन‎
श्रेणी:भारत-पाकिस्तान सम्बन्ध
फतेहाबाद जिला

फतेहाबाद ज़िला भारत के हरियाणा राज्य का एक ज़िला है। ज़िले का मुख्यालय फतेहाबाद है।
जनसंख्या

जिले की जनसंख्या 2011 की जनगणना के अनुसार 9,42,011 है।
गांवों की सूची

#बड़ोपल
# जांडली कलां
#भुथन कलां
#Hassanga
#जांडली खुर्द
# गोरखपुर
# झलनियां
# माजरा
# भिरड़ाना
# रामपुरा ढाणी
# शेखुपुर ढाणी
# काताखेड़ी
# बरसीन
# बीसला
# काजल हैङी
# हरिपुरा
#लहरिया
#बैजलपुुुर
#बनगाव
#खैराती खेड़ा
#भोदिया खेड़ा
# धारणिया
# Tamaspura
# Jandwala sottar
# Haroli
# Nagpur
# Aharwan
# Phoola
# Rattakhera
# Bharpur
# jalopur
# Lali
# Nimri
# Alawalwas
# Hukmawali
# Chankothi
# Khumber
# Nurki
# Nakta
# Sottarbhatu
# Theri
#Behbalpur
Bodiwali

# दैयड़
# इन्दाछोई
# बुआन
# बोस्ती
# भट्टू
# चन्दड़
# ढाणी साँचला
# ढाणी गोपाल
# ढाणी डुल्ट
# चन्द्रावल
# जांडली कलाँ
# सनियाना
# करंडी
# समैण
इन्हें भी देखें

* फतेहाबाद, हरियाणा
* हरियाणा
* हरियाणा के जिले
सन्दर्भ

श्रेणी:हरियाणा के जिले
*
पानीपत जिला

पानीपत ज़िला, ऐतिहासिक रूप से पांडुप्रस्थ के रूप में जाना जाता है , भारत के हरियाणा राज्य का एक ज़िला है। ज़िले का मुख्यालय पानीपत है।
जब सन 1803 में मराठों और ईस्ट इंडिया कंपनी में संधि हुई तो पानीपत कम्पनी के अधिकार में आ गया और अंग्रेजो ने इसे जिला मुख्यालय बना दिया। पानीपत जिला मुख्यालय को राजस्व और भूमि बंदोबस्त के लिए निम्न भागों में बाटा गया 1.पानीपत बांगर, 2.पानीपत खादर, 3.करनाल बांगर, 4.करनाल खादर, 5.सोनीपत बांगर और 6.सोनीपत खादर। 1857 तक जिला मुख्यालय पानीपत तक रहा बाद में जिला मुख्यालय करनाल बना दिया गया।
सरकार
पानीपत के शैक्षणिक संस्थान

सामान्य महाविद्यालय

* एस डी कालेज, पानीपत
* आई बी कालेज, पानीपत
* आर्ये कालेज, पानीपत
अभियांत्रिकी संस्थान

* एशिया पैसिफ़िक इंस्टीट्यूट आफ़ इन्फ़ार्मेशन टेक्नालजी, पानीपत
* एन सी कालेज आफ़ इंजिनयरिंग, इसराना
* पानीपत इंस्टीट्यूट आफ़ टेक्सटाईल एंड इंजिनयरिंग,पट्टीकल्याणा, समालखा
स्कूल

* एमएएसडी पब्लिक स्कूल
* बाल विकास विद्यालय, माडल टाऊन
* केन्द्रीय विद्यालय, एनएफ़एल
* डाक्टर एम के के आर्ये माडल स्कूल
* एस डी विद्या मंदिर, हूड्डा
* डी ए वी स्कूल, थर्मल
* सेंट मेरी स्कूल
* एस डी सीनीयर सेकेंडरी स्कूल
* आर्य सीनियर सेकेंडरी स्कूल
* आर्य बाल भारती पब्लिक स्कूल
* एस डी माडर्न सीनियर सेकेंडरी स्कूल
* एस डी बालिका विद्यालय
होटल

* होटल गोल्ड
* होटल माय इंडिया
* होटल निरुला ***
* होटल महाराजा
* होटल रीजेंसी
* होटल मिडटाऊन
* होटल स्क्यालार्क (हरियाणा पर्यटन विकास निगम)
शापिंग माल्स

* गोकुल मेगा मार्ट
* मित्तल मेगा माल
* सर्राफ़ माल
* ऐंजल प्राईम माल और कइ माल बन रहे हैं जेसे *अन्सल प्लज़ा
उद्योग

सार्वजनिक इकाईयाँ

* नेशनल फर्टिलाइज़र्स लिमेटड, रिफायनरी, थर्मल पावर
निजी इकाईयाँ

* शिना एक्सपोर्ट, पलिवाल एक्स्पोर्ट, पान ओवरसिज आदि।
इन्हें भी देखें

* पानीपत
* हरियाणा
* हरियाणा के जिले
* ४८ कोस भूमि की परिक्रमा
बाहरी कड़ियाँ

* पानीपत का आधिकारिक जाल स्थल -अंग्रेजी में
सन्दर्भ

श्रेणी:हरियाणा के जिले
*
यमुनानगर जिला

यमुनानगर ज़िला भारत के हरियाणा राज्य का एक ज़िला है। ज़िले का मुख्यालय यमुनानगर है। यह हरियाणा राज्य का प्रमुख नगर है। यहाँ सरस्वती शुगर मिल ( एशिया की सबसे बड़ी) पेपर मिल, लक्कड मार्केट, पावर प्लांट आदि है। यहाँ पर कलेसर राष्ट्रीय उद्यान भी है। इसके अलावा कलेसर वन्यजीव अभ्यारण और चौधरी देवीलाल हर्बल नेचर पार्क भी है। शिवालिक की पर्वतमालाएँ इस क्षेत्र के उत्तरी भाग मे विस्तृत है। इन पहाडियों मे वेदिक कालीन मंदिरों के अवशेष एवं बौद्ध धर्म के मंदिरों के अवशेष भी मिले हैं। जिले मे कपालमोचन का मेला मुख्य आकर्षण का केंद्र है इसके अलावा शिवालिक पर्वत की गोद मे स्थित आदिबद्री, आदिकेदार, सरस्वती उद्गम स्थल और लगभग २००० फीट की पहाडी की चोटी पर विराजमान मंत्रा देवी का मंदिर पर्यटकों को मंत्रमुग्ध कर देता है। हथनिकुंड बैराज भी इसी जिले मे है। इस जिले मे पंचतीर्थी मेला हरनौल,लाला वाले पीर खिजरी, चिट्टा मंदिर, लक्कडहारा मंदिर, गौ-बच्चा मंदिर,पंचमुखी हनुमान, सरस्वती धाम मुस्तफाबाद, शीतला माता मंदिर जागधौली आदि धार्मिक स्थान भी है। यहाँ की प्रमुख नदी यमुना है। इसके अलावा सोम नदी, सरस्वती नदी,राक्षी,पथराला नदी और बोली नदी आदि बरसाती नदियाँ भी बहती है।
इन्हें भी देखें

* यमुनानगर
* हरियाणा
* हरियाणा के जिले
* शाकम्भरी
सन्दर्भ

श्रेणी:हरियाणा के जिले
*
कुरुक्षेत्र जिला

कुरुक्षेत्र जिला भारत के उत्तरी राज्य हरियाणा के 22 जिलों में से एक है। कुरुक्षेत्र नगर हिन्दुओं का एक पावन स्थान, जिले का प्रशासनिक मुख्यालय है। जिले का कुल क्षेत्रफल 1682.53 वर्ग किमी है। जिले की कुल जनसंख्या 964231 (2011 की जनगणना) है। यह जिला अम्बाला सम्भाग (मण्डल) का एक भाग है।
नाम का मूल

महाभारत की एक पांडुलिपि में दर्शाया गया है।]]
जिले का नाम कुरुक्षेत्र के प्राचीन क्षेत्र के नाम से व्यत्पन्न हुआ, जिसका शाब्दिक अर्थ कुरुओं की भूमि है। यह माना जाता है कि पुराणों और महाभारत में वर्णित कुरुक्षेत्र युद्ध यहाँ हुआ था और कृष्ण ने युद्ध से पहले युद्ध के मैदान में अर्जुन को श्रीमद्भगवद्गीता का व्याख्यान किया था।
इतिहास

जिले का निर्माण 1973 में उस समय के करनाल जिला जिले से अलग करके किया गया। बाद में जिले के कुछ भागों का कैथल और यमुनानगर जिलों के निर्माण के समय स्थानांतरित कर दिया।
सम्भाग

कुरुक्षेत्र जिले में दो उप-सम्भागों का समावेश है: थानेसर और पिहोवा। थानेसर उप-सम्भाग में में दो तहसिलें, थानेसर और शाहबाद और दो उप-तहसिल, लाडवा और बाबैन हैं। पिहोवा उप-खण्ड में पिहोवा तहसिल और इस्माईलाबाद उप-तहसिल शामील हैं। इस जिले के महत्वपूर्ण नगर कुरुक्षेत्र, थानेसर और पिहोवा हैं। पंजाब सीमा पर स्थित होने के कारण यहाँ बड़ी संख्या में सिख आबादी भी है।
जनसांख्यिकी

२०११ की जनगणना के अनुसार कुरुक्षेत्र जिले की कुल जनसंख्या 964,231 थी जो लगभग फ़िजी गणराज्य के समान अथवा संयुक्त राज्य अमेरिका के मोन्टाना प्रान्त के तुल्य है। इस प्रकार यह जिला भारत में आबादी में (640 में) 452वें स्थान पर है।
जिले का जनसंख्या घनत्व है। 2001-2011 के दशक में इसकी जनसंख्या वृद्धि दर 16.81% रही। कुरुक्षेत्र में लिंगानुपात प्रति 1000 पुरुषों पर 889 महिलाएँ, और साक्षरता दर 76.7% है।
शिक्षा

कुरुक्षेत्र विश्वविद्यालय की 1956 में कुरुक्षेत्र के एकात्मक आवासीय विश्वविद्यालय के रूप में स्थापना हुई। कुरुक्षेत्र के क्षेत्रीय अभियांत्रिकी महाविद्यालय जिसे बाद में इसका नाम राष्ट्रीय प्रौद्योगिकी संस्थान रखा गया।
सन्दर्भ
बाहरी कड़ियाँ

* कुरुक्षेत्र जिले का जालस्थल


श्रेणी:हरियाणा के जिले
*
श्रेणी:1973 में भारत में स्थापन
श्रेणी:कुरुक्षेत्र
भिवानी जिला

----


भिवानी जिला भारत के हरियाणा राज्य का एक जिला है जिसका मुख्यालय भिवानी है।
विवरण

क्षेत्रफल की दृष्टि से यह हरियाणा का सबसे बड़ा जिला हुआ करता था, परन्तु चरखी दादरी भिवानी से अलग होकर एक नया जिला बन गया जिसके कारण अब सिरसा जिला सबसे बड़ा जिला बन गया है। इसकी स्थापना 22 दिसम्बर, 1972 में हुई थी जब इसे हिसार से अलग कर दिया गया था। इसके जिला मुख्यालय का नाम भी भिवानी ही है। इसका क्षेत्रफल 5140 वर्ग किमी है। 442 गावों को समेटे इस जिले की जनसँख्या 1,425, 022 है जो जनसंख्या की दृष्टि से भिवानी को हरियाणा में तीसरा बड़ा जिला बना देता है (पहले और दुसरे पर क्रमशः फरीदाबाद और हिसार हैं)। जिला मुख्यालय भिवानी भारत की राजधानी दिल्ली से 124 किलोमीटर दूर है। भिवानी के उत्तर में हिसार, पूर्व में रोहतक, दक्षिण में महेंद्रगढ़, दक्षिण पूर्व में रेवाड़ी तथा पश्चिम और दक्षिण पश्चिम में राजस्थान है। ये हरियाणा के सबसे नीचे जल स्तर के जिलों में आता है।
इतिहास

भिवानी के सबसे पुराने गांव में एक नाम काैंट गांव का भी आता है जो भिवानी से ३ किलोमीटर दूर स्थित है। जहां के लोग बहुत ही सभ्य और संस्कारी हैं। भिवानी जिले की नीव इसी गांव से निकले एक व्यक्ति द्वारा की गई थी। जो आज भिवानी के नाम से जाना जाता है।
भिवानी के एक गाँव, मीताथल में की गयी खुदाई से प्राप्त प्रमाण बताते हैं कि यह स्थान हडप्पा संस्कृति के समय से ही आबाद था। भिवानी के समीप नौरंगाबाद गाँव में की गयी खुदाई के दौरान प्राप्त वस्तुएं लगभग ढाई हज़ार साल पुरानी हैं। आइन-ए-अकबरी में भिवानी शहर का ज़िक्र मिलता है।सिंधु घाटी सभ्यता की खान, तोशाम और मकानों को तोशाम हिल रेंज की खानक पहाड़ियों पर पाया गया है।

खुदाई (1968–73 और 1980-86) भिवानी के मिताथल गाँव में, पूर्व-हड़प्पा और पूर्व के साक्ष्य का पता लगाया गया है। क्षेत्र में हड़प्पा (सिंधु घाटी सभ्यता) संस्कृति। भिवानी शहर से लगभग 10 किलोमीटर (6.2 मील) पूर्व में, नौरंगाबाद गाँव के पास, 2001 में प्रारंभिक खुदाई में सिक्कों, औज़ारों, खिलौनों, मूर्तियों और बर्तनों समेत 2,500 साल पुरानी कलाकृतियों का पता चला था। पुरातत्वविदों के अनुसार, सिक्कों, सिक्कों के टुकड़ों, मूर्तियों और घरों के डिजाइन की उपस्थिति से पता चलता है कि 300 ई.पू. तक कुषाण, गुप्त और यौधेय काल में कभी-कभी यहाँ एक शहर मौजूद था। भिवानी शहर का उल्लेख आइन-ए-अकबरी में किया गया है और यह मुगलों के समय से वाणिज्य का एक प्रमुख केंद्र रहा है।
तहसील

भिवानी में पाँच तहसीलें हैं - भिवानी, बवानी खेड़ा, तोशाम, लोहारू और सिवानी।
कृषि

अधिकाँश लोगों का व्यवसाय कृषि है। यहाँ की मुख्य फ़सल बाजरा है। इसके अलावा ज्वार, गेहूँ, गन्ना, सरसों, धान और चना है। भिवानी के दक्षिणी इलाके थार रेगिस्तान के संपर्क में आते हैं। अतः वहाँ पर बालू मिटटी अधिक है। अतः वहाँ पर पानी की पूर्ती भूमिगत जल को निकाल कर की जाती है जहाँ सूखे कूएँ दो सौ फीट की गहराई तक जाते हैं जिनमें पानी की मोटर स्थायी रूप से रख दी जाती है। बाकी स्थानों पर हरियाणा सरकार द्वारा प्रदान की गयी नहर की सेवा ज़मीन को उपजाऊ बनाये रखने में मदद करती है।
इन्हें भी देखें

* भिवानी
* हरियाणा
* हरियाणा के जिले
बाहरी कड़ियाँ

* हरियाणा : मुख्यमंत्री मनोहर लाल ने चरखी दादरी को राज्य का 22वां जिला घोषित किया
* चरखी दादरी बना हरियाणा का 22वां जिला, सीएम ने किया एलान
सन्दर्भ

श्रेणी:हरियाणा के जिले
*